**ÅRSHJULETS ARRANGEMENTER**

**Fastelavnsfest:** Hvis man er i 4. til og med 7. klasse, og bor i Ødum, Røved, Astrup eller Langskov, er man hjertelig velkommen til at ”Gå Soldat” på fastelavnsdag. Man tilmelder sig og eller får mere information hos annerohdesangers@yahoo.dk. Når man ”går soldat” går man fra hus til hus – synger og samler penge ind til at holde fastelavnsfest for Ødum og Omegns børn cirka 14 dage efter fastelavn.

**Fælles arbejdsdag i forsamlingshuset, om foråret:** Bestyrelsen plejer at arrangere en dag på foråret hvor frivillige går sammen for at lave små praktiske ting i forsamlingshuset. Små reparationer, maling af hegn, mere grus til udearealet, rydde i skur og garage, eller lave små ting indendørs. Vi giver vand, øl og f.eks. pizza til de som kommer og bidrager med et par frivillige timer ☺

**Grundlovsfest i Hadbjerg:** 5. juni holdes der en stor fælles Grundlovsdag i Hadbjerg for hele HØST Området. De holder et grundlovsløb (arrangør HØST IF), der holdes taler og der plejer at være kager og kaffe.

**Selling Byfest i Selling:** Dette er et kæmpe 2 dages arrangement som foregår på det grønne området i Selling, hvor alle beboere i HØSTområdet er hjertelig velkomne. Der er frivillige fra både Ødum, Hadbjerg og Selling som bidrager. Hvis du har lyst til at være en del af de frivillige arrangører, skal du kontakte Simon eller Mona Tahhan Lykkebo – eks på Facebook.

**Skt. Hans fest:** Vi holder stor fest på Fællesarealet Oluf Rings Vej i Ødum. Vi sætter telt op, nogen stoler og borde, sælger kager og drikke, og popcorn. Børn og voksne kommer sammen. Alle er hjertelig velkomne.

**Høstfest:** Er et arrangement som Menighedsrådet arrangerer. Da 3.klasserne fra Hadbjerg skole står minikonfirmand – afsluttes det efter kirken med høstfest. Det arrangeres sammen med en af de lokale gårde som stiller gården an til at vi kan samles i eventuelt laden til helstegt pattegris. Alle i HØST-området er velkomne selv om de ikke har minikonfirmander. Det er et velbesøgt arrangement med over 100 deltagere i gennemsnit hvert år.

Ødum byforening står for borde, stole, pynt og salg af drikkelse. Vi har brug for frivillige til at bidrage med at flytte borde, stole, og til at pynte op. Kontakt solviklundholm@gmail.com hvis du vil hjælpe.

**HØSTival:** Et samarbejde mellem byforeningerne i Selling, Hadbjerg og Ødum, menighedsrådet, Hadbjerg skole og HØST IF. Arrangementet er ca hvert 3.dje år. Sidste gang var i 2017, og der er ved at planlægges et nyt til september 2022. Der er altid brug for frivillige kræfter, så har du lyst til at hjælpe eller høre mere om Høstival, så kontakt lillian.lindberg@hotmail.com

**Halloweenfest:** Arrangeres i Ødum forsamlingshus den nærmeste lørdag på 31.oktober. Børn i HØST området fra 6 til 12 år. Vi har altid brug for frivillig hjælp til praktiske ting, så hvis du er glad for halloween og selv om du ikke har børn der deltager i festen, så er du velkommen til at bidrage, hvis du vil. Kontakt solviklundholm@gmail.com

**Julehygge / Juletræsfest:** Tidlig december holder vi juletræsfest for børn og voksne i forsamlingshuset. Der er æbleskiver og gløgg, nogle gange laver vi egen julepynt, og danser rundt juletræet. Julemanden kommer også med slik til børnene. Alle er hjertelig velkomne.